cyanic-selkie/wikianc huggingface dataset:
ლეგიტიმაცია
ნეგატიური და პოზიტიური ლეგიტიმაცია
აბულოფი განასხვავებს ნეგატიურ პოლიტიკურ ლეგიტიმაციას (NPL), რომელიც ეხება ლეგიტიმაციის ობიექტს (პასუხობს კითხვას რა არის ლეგიტიმური) და პოზიტიურ პოლიტიკურ ლეგიტიმაციას (PPL), რაც ლეგიტიმაციის წყაროს წარმოადგენს (პასუხობს ვინ არის „ლეგიტიმატორი“). რთულია იმის დადგენა თუ სად სად გადის ხაზი კარგსა და ცუდს შორის. ნეგატიური ლეგიტიმაციის მიხედვით, პოლიტიკური ლეგიტიმურობა წარმოშობს სათანადო მოქმედებებს; პოზიტიური ლეგიტიმაციის პერსპექტივიდან კი ეს წარმოშობს შესაბამის მოქმედებებს. სოციალური კონტრაქტის ტრადიციის თანახმად, ჰობსმა და ლოკმა ყურადღება გაამახვილეს ნეგატიური ლეგიტიმაციაზე. (ხაზს უსვამენ უსაფრთხოებასა და თავისუფლებას). ხოლო ჟან-ჟაკ რუსო უფრო მეტ ყურადღებას აქცევდა პოზიტიურ ლეგიტიმაციას („ხალხი“, როგორც ლეგიტიმატორი). სავარაუდოდ, პოლიტიკური სტაბილურობა დამოკიდებულია ლეგიტიმაციის ორივე ფორმაზე.
ინსტრუმენტული და არსებითი ლეგიტიმაცია
ვებერი ლეგიტიმურობის გააზრებისას, ეყრდნობა ისეთ საერთო ღირებულებებს, როგორიცაა ტრადიცია და რაციონალური კანონიერება. მაგრამ პოლიტიკა, რომელიც მიზნად ისახავს ლეგიტიმურობის რეკონსტრუირებას მომსახურების მიწოდების გაუმჯობესებით, ხშირად მხოლოდ საერთო მოთხოვნილებებს პასუხობენ. ინსტრუმენტული ლეგიტიმაცია ემყარება „უფლებამოსილების სარგებლობის რაციონალურ შეფასებას ... და აღწერს, თუ რამდენად უპასუხებს ავტორიტეტი საერთო საჭიროებებს. ინსტრუმენტული ლეგიტიმურობა მეტწილად ემყარება მომსახურების მიწოდების აღქმულ ეფექტურობას. საპირისპიროდ, არსებითი ლეგიტიმაცია არის უფრო აბსტრაქტული ნორმატიული განაჩენი, რომელსაც საფუძველი უდევს საერთო ღირებულებებში. თუ პირს მიაჩნია, რომ სუბიექტს აქვს უფლება განახორციელოს სოციალური კონტროლი, მან შეიძლება ასევეთანხმობა განაცხადოს საკუთარ არასაკმარის შესაძლებლობებზე.“
სქოლიო
კატეგორია:სუვერენიტეტი კატეგორია:სოციალური კონცეფცია კატეგორია:პოლიტიკური კულტურა კატეგორია:პოლიტიკური კონცეფცია კატეგორია:ხელისუფლება
ნავა
ნავა (არაბ. ‏نوى) — ქალაქი სირიაში, რომელიც დარის მუჰაფაზაში (რეგიონში) მდებარეობს. 2004 წლის მოსახლეობის საყოველთაო აღწერის მიხედვით ქალაქ ნავაში დაახლოებით 63 676 ადამიანი ცხოვრობს.
NLAW
NLAW (Next Generation Light Anti-tank Weapon, „შემდეგი თაობის მსუბუქი ტანკსაწინააღმდეგო იარაღი“, კომერციული დასახელება Main Battle Tank and Light Anti-tank Weapon (MBT LAW),, „ძირითადი საბრძოლო და მსუბუქი ტანკსაწინააღმდეგო იარაღი“) — შვედური მოკლე დისტანციის „გაისროლე–დაივიწყე“ ტიპის ტანკსაწინააღმდეგო სარაკეტო სისტემა. შეიქმნა Saab Bofors Dynamics-ის მიერ შვედეთში, ესკილსტუნას და კარლსკუგას დაწესებულებებში და იწარმოება გაერთიანებულ სამეფოში. განსაზღვრულია ქვეითი ჯარისკაცებისთვის და წარმოადგენს მხრიდან სასროლ, ერთჯერად გამშვებს. ამჟამად გამოიყენება გაერთიანებული სამეფოს, ფინეთის, ლუქსემბურგის, უკრაინისა და შვედეთის სამხედრო ძალების მიერ.
მიმოხილვა
NLAW, რომელიც დიდი ბრიტანეთის და შვედეთის ერთობლივი პროექტია, შეიქმნა 2002 წელს, შვედური Saab Bofors Dynamics-ის და ბრიტანული Thales Air Defence-ის მიერ დიდი ბრიტანეთის თავდაცვის სამინისტროსთან თანამშრომლობით. დიზაინი ეყრდნობოდა Bofors-ის BILL 2 (ქობინი და მიზანჩვენება) და AT4 (შეზღუდულ სივრცეში ოპერირება) სისტემებს. ბრიტანეთის თავდაცვის სამინისტროს თავდაცვითი შესყიდვების სააგენტომ სისტემები შეიძინა როგორც ბრიტანეთის, ისე შვედეთისთვისაც, რომელმაც NLAW-ს შეიარაღებაში მიღებაზე კონტრაქტს ხელი 2005 წლის დეკემბერში მოაწერა სახელწოდებით RB (Robot) 57.
სხვადასხვა გათვლით, გაერთიანებულმა სამეფომ თავისი შეიარაღებული ძალებისთვის 20,000 სისტემა შეიძინა. ჯერ 2007 წლის დეკემბერში, ხოლო შემდეგ, 2008 წლის დეკემბერში, უცნობი რაოდენობის სისტემები შეუკვეთა ფინეთმა. სისტემის შენახვის პერიოდი 20 წლამდეა.
NLAW ე.წ. მსუბუქი გაშვების სისტემაა, რაც ნიშნავს, რომ მსროლელს მისი გამოყენება დახურულ სივრცეშიც შეუძლია. რაკეტა გამშვებიდან მცირე სიმძლავრის აფეთქებით გამოიტყორცნება. რამდენიმე მეტრის გაფრენის შემდეგ წვას იწყებს მყარი საწვავის მთავარი მარაგი, რასაც რაკეტა მიზანთან მიჰყავს. მიზანჩვენებას პროგნოზირებული ხედვის ხაზი (predicted line of sight, PLOS) უზრუნველყოფს. მოძრავი სამიზნის შემთხვევაში მსროლელი მიზანზე მიდევნებას 3 წამის განმავლობაში ახორციელებს, რის შედეგადაც რაკეტის მიზანჩვენების ელექტრონული სისტემა მიზნის კუთხურ სიხშირეს ანგარიშობს. გაშვების შემდეგ რაკეტა ავტონომიურ რეჟიმში აღწევს მიზანს, რისთვისაც საჭირო შესწორებებს თავადვე, მიდევნების დროს მიღებული მონაცემების საშუალებით ახორციელებს. მსროლელს მიზნამდე მანძილის ცოდნა და გათვალისწინება არ სჭირდება, რადგან გაშვების შემდეგ რაკეტის პოზიცია, მანძილის მიუხედავად, მიზნის პოზიციას აუცილებლად დაემთხვევა.
ეს გადასატანი, მოკლე დისტანციის, „გაისროლე-დაივიწყე“ ტიპის სისტემა შეიარაღებაში 2009 წელს მიიღეს, დასახელებით „Next Generation Light Anti-tank Weapon (NLAW)“. მან ბრიტანეთის არმიაში მოძველებული LAW 80 და შუალედური AT4 სისტემები ჩაანაცვლა. პირველი სისტემები ბრიტანეთმა იმავე წლის დეკემბერში მიიღო.
შექმნის პროცესი
როგორც გამშვების, ისე რაკეტის შექმნის პროცესი შვედეთში, ესკილსტუნასა და კალსკუგაში განლაგებულ Saab Bofors Dynamics-ის დაწესებულებებში მიმდინარეობს. მისი შექმნის დროს გამოყენებული იყო სხვადასხვა ტანკსაწინააღმდეგო სისტემის, მათ შორის, 84 მმ Carl Gustav-ის, შეზღუდულ სივრცეში მოქმედი AT4 CS-ის და Bill-ის ტანკსაწინააღმდეგო რაკეტის შექმნისას მიღებული ცოდნა და გამოცდილება. ბრიტანეთის მხრიდან მთავარი პარტნიორია Thales Air Defence. იარაღის და მისი კომპონენტების შექმნაში Thales-ის 14 ბრიტანელი ქვეკონტრაქტორი მონაწილეობს.
საბოლოო აწყობა და გამოცდა Thales-ის ბაზაზე, ბელფასტში მიმდინარეობს. რაკეტის გიროსტაბილიზატორს პლიმუთში არსებული Collins Aerospace აწარმოებს. Eaton Ltd, რომელიც საუთ მოლტონში მდებარეობს, პასუხისმგებელია მასტაბილიზებელი ფრთების და აქტივატორების წარმოებაზე. გლენროთისში ბაზირებული Raytheon Systems და ბეიზინგსტოკში მდებარე Thales Missile Electronics აწარმოებენ ელექტრონულ მოწყობილობებს და დისტანციურ ამფეთქს.
კოვენტრიში მდებარე National Plastics Aerospace პასუხისმგებელია პლასტმასის და კომპოზიტური ყალიბების წარმოებაზე. სისტემის სპეციალური დანიშნულების ზამბარებს სმეთუიკში მდებარე კომპანია Skeldings აწარმოებს. NLAW-ს წარმოებაში ჩართული კონსორციუმის წევრები არიან, აგრეთვე, გეითსჰედში მდებარე Express Engineering, Portsmouth Aviation, EPS Logistics Technology, ბრისტოლის Leafield Engineering და ბირმინგემის Metalweb.
რუსეთ–უკრაინის ომი
რუსეთ-უკრაინის ომის წინა პერიოდში არსებული ესკალაციის დროს გაერთიანებულმა სამეფომ უკრაინას შეიარაღებული ძალების გასაძლიერებლად 2,000 ერთეული NLAW გადასცა. რუსული საბრძოლო მანქანების წინააღმდეგ მათი მაღალი ეფექტურობიდან გამომდინარე, უკრაინამ სისტემების დამატებითი რაოდენობა ითხოვა, რასაც მოჰყვა სულ მცირე 100 ერთეულის მიწოდება ლუქსემბურგის მხრიდან. მოსალოდნელი კონფლიქტის დაწყებამდე გადაცემული FGM-148 Javelin-ების მსგავსად, უკრაინულმა ძალებმა დაადასტურეს, რომ NLAW რუსული ჯავშანტექნიკის წინააღმდეგ გაცილებით ეფექტურია, ვიდრე საბჭოთა წარმოების მსგავსი სისტემები.
სქოლიო
კატეგორია:იარაღები
დიდი ბრიტანეთის ჩემპიონატი სნუკერში 2008
დიდი ბრიტანეთის ჩემპიონატი სნუკერში 2008 (2008 UK Championship) — სნუკერის პროფესიონალური რეიტინგული ტურნირი, რომელიც ტარდებოდა 2008 წლის 13 დეკემბრიდან 21 დეკემბრამდე ინგლისში, ტელფორდში. ტურნირის გამარჯვებული გახდა შონ მერფი, რომელმაც ფინალში მარკო ფუ დაამარცხა ანგარიშით 10:9.
Game Boy Advance-ის ოჯახი
Game Boy Advance-ის ოჯახი — მეექვსე თაობის ბატარეებზე მომუშავე პორტატიული ვიდეო თამაშების კონსოლების სერია, წარმოებული იაპონური კომპანია Nintendo-ს მიერ.
დიდი ბრიტანეთის ჩემპიონატი სნუკერში 2008
რესურსები ინტერნეტში
კატეგორია:დიდი ბრიტანეთის ჩემპიონატი სნუკერში კატეგორია:2008 წელი სნუკერში
Game Boy Advance-ის ოჯახი
Nintendo-მ Game Boy Advance-ის კონსოლების სერიის გამოცემა დაიწყო 2001 წლის 21 მარტს. სერია მოიცავდა სამ კონსოლს — Game Boy Advance, Game Boy Advance SP და Game Boy Micro.
2010 წლის 30 ივნისის მონაცემებით, სამივე კონსოლის გაყიდვების რაოდენობა შეადგენს 81.51 მილიონ ეგზემპლარს. 2004 წელს Nintendo-მ დაიწყო კონსოლების ახალი ხაზის, Nintendo DS-ის გამოშვება. Game Boy Advance-ის სერიის წარმოება შეწყდა 2008 წელს.
რომის III ლეგიონი
რომის III ლეგიონი (ლათ: Legio III Cyrenaica) — რომის რესპუბლიკის, მოგვიანებით კი რომის იმპერიის სამხედრო ლეგიონი. დაარსდა დაახლოებით ძვ. წ. 36 წელს, მის შემადგენლობაში სავარაუდოდ შედიოდა დაახლოებით 3500 ჯარისკაცი. ლეგიონი აქტიური იყო დაახლოებით V საუკუნემდე.
რესურსები ინტერნეტში
კატეგორია:რომაული ლეგიონები
Orange Music Electronic Company
Orange Music Electronic Company — ხმის გამაძლიერებლების ინგლისური მწარმოებელი, რომელიც დაარსდა 1968 წელს. გამორჩეულია განსხვავებული ხმით და მკაფიო ნარინჯისფერი დიზაინით მის პროდუქციაზე. Orange აგრეთვე აწარმოებს ხმის გამაძლიერებლებს ბას-გიტარისთვის, კაბინეტებს და სხვა.
რესურსები ინტერნეტში
კატეგორია:ელექტრონიკული კომპანიები დაარსებული 1968 წელს
ჯასიმი
ჯასიმი (არაბ. جاسم‎‎) — ქალაქი სირიაში, რომელიც დარის მუჰაფაზაში (რეგიონში) მდებარეობს. 2004 წლის მოსახლეობის საყოველთაო აღწერის მიხედვით ჯასიმის პროვინციაში დაახლოებით 31 683 ადამიანი ცხოვრობს.
სქოლიო
კატეგორია:სირიის ქალაქები
იაკერანის რაიონი
რესურსები ინტერნეტში
კატეგორია:ლორეტოს რეგიონის რაიონები კატეგორია:რეკენის პროვინციის რაიონები
Delerium
Delerium — კანადური ელექტრონული დუეტი, ჩამოყალიბებული 1987 წელს, როგორც ჯგუფ Front Line Assembly-ის გარე პროექტი. ასრულებს სხვადასხვა ჟანრის მუსიკას, როგორიც არის ელექტრონული მუსიკა, უორლდბიტი, ტრანსი და ემბიენტ-ჰაუსი. ცნობილია მსოფლიო ჰიტ-სინგლით „Silence“.
სქოლიო
კატეგორია:კანადური ელექტრონული ჯგუფები კატეგორია:ტექნო ჯგუფები კატეგორია:ემბიენტ მუსიკალური ჯგუფები კატეგორია:1987 წელს ჩამოყალიბებული ჯგუფები კატეგორია:Third Mind Records-ის შემსრულებლები
ავადაი
ავადაი (Әүәҙәй) — სოფელი რუსეთის ფედერაციაში, ბაშკირეთის რესპუბლიკის ასკინოს რაიონში.
2010 წლის მონაცემებით სოფელში ცხოვრობს 13 ადამიანი. რაიონულ ცენტრ ასკინოდან დაშორებულია 19 კილომეტრით. უახლოესი რკინიგზის სადგურია კუედა, რომელიც დაშორებულია 130 კმ-ით.
რესურსები ინტერნეტში
კატეგორია:ასკინოს რაიონის სოფლები
რუსეთის გერბი
რუსეთის გერბი (რუს. Герб России) — რუსეთის სახელმწიფო სიმბოლო დროშასა და ჰიმნთან ერთად.
ისტორია
რუსეთის იმპერიის გერბი ცენტრალიზებული სახელმწიფოს შექმნის პერიოდში გაჩნდა. იგი შედგებოდა ორი ძირითადი გამოსახულებისაგან (ემბლემისაგან): გველეშაპის განმგმირავი შუბოსანი მხედრისა (XIV საუკუნის დასასრულიდან) და ორთავიანი არწივისაგან (XV საუკუნის დასასრულიდან). ეს გამოსახულებები აღბეჭდილი იყო მოსკოვის დიდი მთავრებისა და მეფეების ბეჭდებზე. ალექსი I მიხეილის ძის მეფობის დროს (1645-1676) სახელმწიფო გერბი იყო ფრთებშემართული სამგვირგვინოსანი ორთავიანი არწივი, რომელსაც მკერდზე მოსკოვის გერბი (მხედარი) ჰქონდა, ბრჭყალებში კი სკიპტრა და სამეფო სფერო ეკავა. ანდრია პირველწოდებულის ორდენის დაწესების (1698) შემდეგ მხედრისგამოსახულებიან ფარს შემოვლებული ჰქონდა ორდენის ჯაჭვი. ეკატერინე I-ის მეფობის დროს (1725-1727) დაადგინეს გერბის ფერები — ყვითელ ფონზე შავი არწივი, წითელ ფონზე მხედარი. 1730 წელს დამტკიცდა გერბის სურათი, რომლის აღწერილობაში მხედარს პირველად ეწოდა წმინდა გიორგის (გიორგი ძლევამოსილის) სახელი.
XIX საუკუნის მეორე მეოთხედიდან ორთავიან არწივს გამოსახავდნენ ფართოდ გაშლილი ფრთებით, მარჯვენა კლანჭში ფრინველს ლენტებჩაწნული ელვის ისრები და ჩირაღდანი ეჭირა, მარცხენაში — დაფნის გვირგვინი. 1832 წლის ბრძანებულებით არწივის ფრთებზე გამოსახავდნენ ყაზანის, ასტრახანის, ციმბირის, აგრეთვე პოლონეთისა და ტავრიდის სამეფოთა და ფინეთის დიდი სამთავროს გერბებს. 1832 წელს დამტკიცდა რუსეთის სახელმწიფოს დიდი გერბი, მასზე გამოსახული იყო მრავალი ჰერალდიკური დეტალი, საფუძვლად კი ორთავიანი არწივი დარჩა მკერდზე მოსკოვის გერბით. 1917 წლის თებერვლის რევოლუციის შემდეგ დროებითმა მთავრობამ სახელმწიფო ემბლემად ორთავიანი არწივი შეინარჩუნა, თუმცა მას დაშვებული ფრთებით, გვირგვინის, მხედრის, კვერთხისა და სამეფო სფეროს გარეშე გამოსახავდნენ.
სქოლიო
კატეგორია:რუსეთის ეროვნული სიმბოლოები კატეგორია:სახელმწიფო გერბები კატეგორია:გერბები წმინდანების გამოსახულებით კატეგორია:გერბები ცხენის გამოსახულებით კატეგორია:გერბები დრაკონის გამოსახულებით კატეგორია:გერბები არწივის გამოსახულებით კატეგორია:გერბები გვირგვინის გამოსახულებით კატეგორია:გერბები სკიპტრის გამოსახულებით კატეგორია:გერბები ჯვრის გამოსახულებით კატეგორია:გერბები სფეროს გამოსახულებით
აღმოსავლური კულტურებისა და ანტიკურობის ინსტიტუტი
აღმოსავლური კულტურებისა და ანტიკურობის ინსტიტუტი შეიქმნა 1994 წელს შეიქმნა რუსეთის სახელმწიფო ჰუმანიტარული უნივერსიტეტის ბაზაზე. აღმოსავლური კულტურების ინსტიტუტს 2003 წელს შეემატა ანტიკური კულტურის კათედრა და აქედან მოყოლებული ინსტიტუტს ეწოდება რუსეთის სახელმწიფო ჰუმანიტარული უნივერსიტეტთან არსებული აღმოსავლური კულტურებისა და ანტიკურობის ინსტიტუტი. ინტიტუტი აერთიანებს სამეცნიერო-კვლევით საქმიანობას და განათლებას, აღმოსავლეთის შესწავლას ძველ საბერძნეთთან და ძველ რომთან. ინტიტუტის დირექტორია: ილია სმირნოვი; დირექტორის მოადგილე: ლეონიდ კოგანი.
სასწავლო-მეთოდიკური კაბინეტი
აკადემიკოს ვ. ნ. ტოპოროვის სახელობის მემორიალური კაბინეტ-ბიბლიოთეკა.
სპეციალური მიმართულებები
მოსკოვის სახელმწიფო ჰუმანიტარული ინსტიტუტის აღმოსავლური კულტურებისა და ანტიკურობის ინსტიტუტში სწავლება მიმდინარეობს შემდეგ მიმართულებებზე:
კატარინა სტენბოკი
კატარინა გუსტავსდოტერ სტენბოკი (Katarina Gustavsdotter Stenbock; დ. 22 ივლისი, 1535 — გ. 13 დეკემბერი, 1621) — შვედი დიდგვაროვანი და შვედეთის დედოფალი 1552-1560 წლებში როგორც გუსტავ I-ის მესამე ცოლი.
ბიოგრაფია
კატარინა დაიბადა 1535 წლის 22 დეკემბერს შვედეთში. იგი იყო ადგილობრივი დიდგვაროვნის, გუსტავ ოლოფსონ სტენბოკისა და მისი მეუღლის, ბრიტა ერიკსდოტერ ლეიონჰაფვუდის ქალიშვილი. აღსანიშნავია, რომ დეიდამისი იყო შვედეთის მეფე გუსტავ I-ის მეორე ცოლი, დედოფალი მარგარეტა ლეიონჰაფვუდი.
მას შემდეგ, რაც 1551 წელს დედოფალი მარგარეტა გარდაიცვალა, გუსტავმა მესამე ცოლის შერთვა განიზრახა. მან თვალი თავიდანვე დაადგა სილამაზიც სახელგანთქმულ კატარინას, რომელზეც სულ ერთ წელიწადში, 1552 წლის 22 აგვისტოს დაქორწინდა სტოკჰოლმში. ქორწილის მეორე დღეს, 23 აგვისტოს შედგა კატარინას შვედეთის დედოფლად კორონაცია.
მიუხედავად იმისა, რომ ეკლესია მათ ქორწინებას ნათესაური კავშირის გამო აპროტესტებდა, იგი საკმაოდ იღბლიანი იყო და რვა წელს გაგრძელდა. გუსტავს დედოფალ კატარინასთან შვილები არ ჰყოლია, თუმცა წინა ცოლებისგან საკმაო რაოდენობის ტახტის მემკვიდრეები დარჩა, რის გამოც ამაზე არავინ ღელავდა.
1560 წლის 29 სექტემბერს გუსტავ I გარდაიცვალა, რის შემდეგაც ტახტი მისმა ვაჟმა, ფსიქიკურად არასტაბილურმა ერიკ XIV-მ დაიკავა, რომელიც მეფეს თავის პირველ ცოლთან, დედოფალ კათარინა საქსენ-ლაუენბურგელთან ჰყავდა. აღსანიშნავია, რომ ერიკ XIV კატარინას ნათლული იყო, რის გამოც მეფეს ძალიან უყვარდა თავისი დედინაცვალი. ამის გამო, კატარინამ ქვრივობის შემდეგაც შეინარჩუნა დიდი გავლენა. იგი განაგრძობდა დედოფლის მოვალეობების შესრულებას, რის გამოც სამეფო კარზე ყველაზე გავლენიან ფიგურად ითვლებოდა. დიდი საქვრივო პენსია, მას საშუალებას აძლევდა მთელი დარჩენილი ცხოვრება საოცარ ფუფუნებაში გაეტარებინა. მოგვიანებით იგი ერიკის უკანონო შვილების ნათლულიც გახდა.
1568 წელს ერიკ XIV ტახტიდან მისმა ნახევარ-ძმამ, იოჰან III-მ ჩამოაგდო და მოაწამვლინა. აღსანიშნავია, რომ ახალი მეფე კატარინას არა მხოლოდ გერად, არამედ ღვიძლ დეიდაშვილადაც ერგებოდა, თუმცა ერიკის გარდაცვალების შემდეგ დედოფალმა დატოვა შვედეთის სამეფო კარი და საცხოვრებლად საქსენ-ლაუენბურგის ჰერცოგ მაგნუს II-თან გადავიდა, რომელსაც ცოლად მისი დეიდაშვილი და იოჰანის და, პრინცესა სოფია ჰყავდა.
1570 წლიდან კატარინა დაქორწინებაზე ფიქრობდა, მის საქმროებად კი საქსენ-ლაუენბურგის ჰერცოგ მაგნუს II-ის ძმა, ფრანცი მოიაზრებოდა, თუმცა ეს იდეა ვერ განხორციელდა.
1574 წელს კატარინამ დაარწმუნა მეფე იოჰანი, რომ მისი ძმა, ერიკ სტენბოკი გაენთავისუფლებინა, რომელიც თავისი საყვარლის, მარტა ლეიონჰაფვუდის რჩევით დააპატიმრა მეფემ.
1592 წელს იოჰან III გარდაიცვალა და ტახტი მისმა მცირეწლოვანმა ვაჟმა, სიგიზმუნდ I-მა დაიკავა, რომლის რეგენტიც იოჰანის ძმა, კარლი გახდა. ამის შემდეგ დედოფალი კატარინა დაბრუნდა შვედეთის სამეფო კარზე, სადაც მასა და კარლს შორის მრავალი კონფლიქტი მოხდა. კარლი სრულიად ღიად უპირისპირდებოდა თავისი დედინაცვლის გავლენას სამეფო ხელისუფლებაზე. 1599 წელს სიგიზმუნდ I პოლონეთის ტახტის სანაცვლოდ გადადგა შვედეთის ტახტიდან, რის გამოც ტახტი კარლ IX-მ დაიკავა, რის გამოც კატარინა იძულებული გახდა დაეტოვებინა სტოკჰოლმი და მშობლიურ ვასტერგოტლანდში გადასახლებულიყო.
დარჩენილი ცხოვრება მან სწორედ აქ გაატარა. აღსანიშნავია, რომ იგი 1611 წელს მოესწრო კარლ IX-ის გარდაცვალებასა და მისი ვაჟის, გუსტავ II ადოლფის გამეფებასაც. თავად კატარინა სტენბოკი გარდაიცვალა 1621 წლის 13 დეკემბერს ვასტერგოტლანდში, 86 წლის ასაკში. იგი დაკრძალეს უფსალის საკათედრო ტაძარში, ქმრისა და მისი ცოლების გვერდით.
ლიტერატურა
კატეგორია:დაბადებული 22 ივლისი კატეგორია:დაბადებული 1535 კატეგორია:გარდაცვლილი 13 დეკემბერი კატეგორია:გარდაცვლილი 1621 კატეგორია:შვედეთის დედოფლები
ზეიანის გორასამარხები
ზეიანის გორასამარხები — არქეოლოგიური ძეგლი საგარეჯოს მუნიციპალიტეტის სოფელ მანავში, სოფლის სამხრეთით 5 კილომეტრზე, ზეიანად წოდებულ ადგილში. 1982 წელს კახეთის არქეოლოიურმა ექსპედიციამ სამაროვანზე გათხარა სამი გორასამარხი. ერთ-ერთი ძვ. წ. III ათასწლეულის შუა ხანებს განეკუთვნება, მეორე IV ათასწლეულის II ნახევარს ხოლო მესამე I ათასწლეულის I ნახევარს.
ზეიანში სარწყავი სისიტემის მშენებლობის დროს გორასამარხები დაზიანდა. ყველაზე დიდი მიწაყრილის მქონე ერთ-ერთ სამარხს რიყის ქვის ზვინული ჰქონდა. სამარხი ადრევე გაუძარცვავთ, რასაც მოწმობს ქვაყრილის სამხრეთ-აღმოსავლეთ ნაწილში ძველი ჰუმუსის დონეზე არსებული ღიობი და მის გასწვრივ სამარხი ორმოს ჩანგრეული კედელი. დასაკრძალავი ორმოს ყველა კედელთან, ძველი ჰუმუსის დონეზე აღმოჩნდა ნახანძრალი ბუდეები, რაც იმას მიანიშნებს, რომ დასაკრძალავი ორმოს გაწმენდის მიზნით, მის ყველა კედელთან კოცონი დაუნთიათ.დასაკრძალავი დარბაზის სამხრეთ კუთხესთან, გვერდზე მწოლიარე, ორი ჩონჩხი აღმოჩნდა, ძლიერ მოხრილი კიდურებით. ერთი მარჯვენა გვერდზე ესვენა მეორე მარცხენა. მათი ხელის მტევნები ერთმანეთს ეხებოდა. სამარხში აღმოჩნდა სილანარევი და ქვიშანარევი თიხის ჭურჭელი. ასევე სამარხში აღმოჩნდა ბრინჯაოს ბიკონუსური ფორმის ორი მძივი და პირამიდულთა ვიანი ისრისპირი აგრეთვე ნიჟარის ფუძის ბრტყელი საკიდი. სამარხი ძვ. წ. III ათასწლეულის შუახანებით არის დათარიღებული.
მეორე გორასამარხი მიწაყრილიანია, რომლის ცენტრშიც რიყის ქვის ზვინულია. კამარის სამხრეთ ნაწილში შემაღლებულ ადგილზე, პირდაპირ ქვიან გრუნტზე დასვენებული ექვსი ადამიანის დამწვარი ძვლები აღმოჩნდა. კამარის სამხრეთით ორი კიდურმოხრილი მიცვალებული ესვენა ერთი მარცხენა გვერდზე მეორე მარჯვენაზე. მიცვალებულებს ზემოდანაც ჭილოფი და ტყავი ეფარათ. მონაპოვარი თიხის ჭურჭლის მიხედვით, სამარხი მტკვარ-არაქსის კულტურის ძეგლია.
მესამე ქვამიწაყრილიანი გორასამარხი გაძარცვული აღმოჩნდა. დასაკრძალავი დარბაზის კედელი რკინის სალტეებით და ლურსმნებით გადაბმული, ხისფიცრებით იყო მოპირკეთებული. კამერის ფსკერზე დასავლეთ კედელთან, მამაკაცის ქვის ქანდაკება იდგა.
ლიტერატურა
კატეგორია:საგარეჯოს მუნიციპალიტეტის ტაძრები
დიდი ბრიტანეთის ჩემპიონატი სნუკერში 2009
დიდი ბრიტანეთის ჩემპიონატი სნუკერში 2009 (2009 UK Championship) — სნუკერის პროფესიონალური რეიტინგული ტურნირი, რომელიც ტარდებოდა 2009 წლის 5 დეკემბრიდან 13 დეკემბრამდე ინგლისში, ტელფორდში. ტურნირის გამარჯვებული გახდა დინ ჯუნხუი, რომელმაც ფინალში ჯონ ჰიგინსი დაამარცხა ანგარიშით 10:8.
რესურსები ინტერნეტში
კატეგორია:დიდი ბრიტანეთის ჩემპიონატი სნუკერში კატეგორია:2009 წელი სნუკერში
ღვთისმშობლის ხატის შვება და ნუგეშისცემის ტაძარი (ხოდინის ველი)
ღვთისმშობლის ხატის შვება და ნუგეშისცემის ტაძარი (Храм иконы Божией Матери «Отрада и утешение») — მართლმადიდებლური ტაძარი მოსკოვში. ტაძარი დაარსებულია XX საუკუნეში. მდებარეობს მოსკოვის ჩრდილოეთის ადმინისტრაციულ ოლქში. ამჟამინდელი ტაძარი აგებულია 1907-1909 წლებში.
ტაძრის მთავარი საკურთხეველი ნაკურთხია ღვთისმშობლის ხატის „შვება და ნუგეშისცემის“ სახელზე.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
XX საუკუნის დასაწყისში გრენადირების პირველი საარტილერიო ბრიგადისა და დონის კაზაკების პირველი პოლკისათვის ხოდინის ველზე ააგეს ნიკოლაევსკის ყაზარმები. ყაზარმების მშენებლობის პროექტში ეკლესიის აშენება არ იყო გათვალისწინებული, მისი მშენებლობა წარიმართა მოქმედი სახელმწიფო მრჩევლის ი. ა. კოლესნიკოვის ფინანსებით. პროექტის ავტორი კი გახდა არქიტექტორი ვლადიმირ დიმიტრის ძე ადამოვიჩი. ეკლესიის მშენებლობას საფუძველი ჩაუყარეს 1907 წელს. ტაძრის კურთხევა 1909 წლის 5 აპრილს შეასრულა კრუტიცკისა და კოლომენსკის მიტროპოლიტმა ვლადიმირმა. კურთხევის ცერემონიალს ესწრებოდა ელისაბედ თევდორეს ასული.
ეკლესია საბჭოთა ხელისუფლებამ დახურა 1922 წელს, შენობაში განათავსეს საერთო საცხოვრებელი, ხოლო შემდეგ ქარხანა „Знамя труда“-ს სამშენებლო საამქრო. შენობას მოხსნეს გუმბათი, დაანგრიეს სამრეკლო, ნაწილობრივ მოხსნეს გალავანიც. ტაძრის შენობა შედიოდა ვასანგრევ ნაგებობათა სიაში, რომლის ხარჯზეც უნდა გაფართოებულიყო ბოტკინის სახელობის საავადმყოფო. მაგრამ 1990 წლის ფრუნზეს რაიონის დადგენილების შესაბამისად, საავადმყოფოს მთავარი ექიმის ი. პ. კუზინის დამსახურებით შენობა გადაეცა რუსეთის მართლმადიდებელ ეკლესიას. ტაძრის გათავისუფლება სამრეწველო აღჭურვილობისაგან მოხდა მხოლოდ 1991 წლის 5 იანვარს, ამავე წელს ეკლესია აკურთხეს, ხოლო აღდგენითი სამუშაოები გაგრძელდა 1996 წლამდე. ტაძრის აღდგენაში უდიდესი წვლილი შეიტანა წინამძღვარმა იღუმენმა ირინარხ გრეზინმა, რომელიც 2002 წელს გახდა პერმისა და სოლიკსმსკის ეპისკოპოსი, რომელიც ამჟამად კრასნოგორსკის ეპისკოპოსია.
რესურსები ინტერნეტში
კატეგორია:რუსეთის კულტურული მემკვიდრეობის ძეგლები მოსკოვში კატეგორია:მოსკოვის ტაძრები კატეგორია:ნეობიზანტიური არქიტექტურა
რომის IV ლეგიონი
რომის IV ლეგიონი (ლათ: Legio IV Macedonica) — რომის რესპუბლიკის, მოგვიანებით კი რომის იმპერიის სამხედრო ლეგიონი. დაარსდა ძვ. წ. 48 წელს, მის შემადგენლობაში სავარაუდოდ შედიოდა დაახლოებით 3 500 ჯარისკაცი. ლეგიონი აქტიური იყო ახ. წ. 70 წლამდე.
რესურსები ინტერნეტში
კატეგორია:რომაული ლეგიონები
აჰმეთ ჰამდი თანფინარი
აჰმეთ ჰამდი თანფინარი (Ahmet Hamdi Tanpınar; დ. 23 ივნისი, 1901, ოსმალეთის იმპერია — გ. 24 იანვარი, 1962, თურქეთი) — თურქი მწერალი და თურქული ლიტერატურის მკვლევარი. დაიბადა იურისტის ოჯახში. მამამისი ბევრს მოგზაურობდა და მომავალი მწერალი მუდამ შთაბეჭდილებით იყო დატვირტული. ტანპინარის ლიტერატურული შემოქმედებაზე გავლენა მოახდინეს მარსელ პრუსტმა,სტეფან მალარმემ და პოლ ვალერამ, განსაკუთრებით კი ამ უკანასკნელ წიგნმა „ხელოვნების ესთეტიკისა დაფილოსოფიის შესახებ“. მომავალი მწერალი აქტიურ შოპენჰაუერს, ფრიდრიხ ნიცშესა და ჰენრი ბერგსონს ახალდაზრდობაში გაეცნო.
მის შემოქმედებაში მნიშვნელოვანი როლი ითამაშა აგრეთვე მისმა უფროსმა მეგობარმა, თურქმა პოეტმა, იაჰია ქემალ ბეიაოლიმ (1884-1958).
ლიტერატურა
ლიტერატურული მოღვაწეობის დაწყება ტრანპინარმა სტუდენტობისას სწორედ მისი გაცნობის შემდეგ გადაწყვიტა. ცოდნის წყულვილმა მას სტუდენტობაში წასვლისკენ უბიძგა (1918), სადაც პედაგოგიკას სწავლობდა, თუნცა სულ მალე ის ლიტერატურის თეორიაზე გაცვალა, ვინაიდან ამ საგანს სწორედ ქემალ ბაიაოლი ასწავლიდა (იმ დროისთვის უყვე ცნობილი პოეტი). მისივე სიტყვებით იაჰაი ქემალი „გრძნობათა სამყაროდან აზროვნების სამყაროსკენ მიმავალი გზის გაკვლევაში“ დაეხმარა.
კარიერა
სწავლის დასრულების შემდეგ (1923) ტანპინარი ეზრუმში, ქონიასა და ანკარაში მუშაობდა ჯერ გიმნაზიის მასწავლებლად, შემდეგ კი უნივერსიტეტის ლექტორად. სტამბოლში დაბრუნების შემდეგ ქარიქოის ცნობილ გიმნაზიაში ასწავლიდა, პოეტ აჰმედ ხაშიმის გარდაცვალების შემდეგ კი ხელოვნების აკადემიაში მისი საქმე გააგრძელა: ხელოვნების ისტორია, მითოლოგია]სა და ესთეტიკას ასწავლიდა.
1939 წელს თანზიმატის დაწყებიდან 100 წლის იუბილეზე კულტურის მაშინდელმა მინისტრმა ჰასან ალი იუჩელმა ის სტამბოლის უნივერსიტეტში თანზიმატის ეპოქის თურქული ლიტერატურის პროფესორის თანამდებლობაზე მიიწვია. ტანპინარი ლიტერატურის გამორჩეულ, მრავალმხრივ და კომპეტენტურ მკვლევრად იქცა და ამ დარგს თავისი შემოქმედებითი კვალი უთუოდ დაამჩნია.
1942-1946 წლებში აჰმედ ჰამდი ტანპინარი სახალხო პარტიის დეპუტატი იყო, შემდეგ კი მცირე ხნით საგანმანათლებლო სისტემის ინსპექტორად მუშაობდა. აქედან მოყოლებული ცხოვრების ბოლომდე სტამბოლის უნივერსიტეტთან არსებულ თურქოლოგიის ინსტიტუტში თანამედროვე ლიტერატურას კათედრას ხელმძღვანელობდა.
გარდაცვალება
დაკრძალულია აშიან მეზარლის სასაფლაოზე, ორჰან გელი ქანიკისა და იაჰია ქემალ ბეიაოლის გვერდით.
რესურსები ინტერნეტში
კატეგორია:თურქი მწერლები კატეგორია:დაბადებული 1901 კატეგორია:გარდაცვლილი 1962 კატეგორია:თურქი რომანისტები კატეგორია:XX საუკუნის რომანისტები კატეგორია:XX საუკუნის მამაკაცი მწერლები
ოსანი
ოსანი — ქალაქი კიონგიდოს პროვინციაში, სამხრეთი კორეა.
ეკონომიკა
ოსანი ქვეყნის საიუველირო ინდუსტრიის ერთ-ერთი ცენტრია. 1970-იანი წლებიდან ეს ინდუსტრია ოსანში სწრაფად განვითარდა. აქ არის რამდენიმე სამხრეთ კორეის წამყვანი საიუველირო კომპანია.
სქოლიო
კატეგორია:სამხრეთ კორეის ქალაქები კატეგორია:კიონგიდოს პროვინციის ქალაქები
სამხრეთი ამანაუზი
სამხრეთი ამანაუზი — მწვერვალი საქართველოში, აფხაზეთის ავტონომიურ რესპუბლიკაში, გულრიფშის მუნიციპალიტეტში. მდებარეობს აფხაზეთის კავკასიონზე, მდინარე ჩხალთის მარცხენა შენაკადის — აწაიშაწგარის სათავეში. სიმაღლე ზღვის დონიდან 3692 მ. აგებულია კამბრიულისწინა და ქვედაპალეოზოური კრისტალური ფიქლებით.
სქოლიო
კატეგორია:აფხაზეთის ავტონომიური რესპუბლიკის მთები
Super Nintendo Entertainment System
კონსოლმა მოიპოვა დიდი პოპულარობა უამრავ ქვეყანაში და იქცა 16 ბიტიან ყველაზე მეტად გაყიდვად კონსოლად, მიუხედავად Sega-ს კონკურენციისა ჩრდილოეთ ამერიკაში. SNES არ კარგავდა პოპულარობას 32 ბიტიანი კოსნოლების გამოსვლის შემდეგაც გულშემატკივრებს, კოლექციონერებსა და ენთუზიასტებს შორის, მიუხედავად იმისა, რომ ნინტენდომ შეწყვიტა მისი მხარდაჭერა.
სქოლიო
კატეგორია:მეოთხე თაობის ვიდეო თამაშების კონსოლები კატეგორია:სახლის ვიდეო თამაშების კონსოლები კატეგორია:Super Nintendo Entertainment System კატეგორია:Nintendo-ს კონსოლები კატეგორია:1990-იანების სათამაშოები კატეგორია:1990 წელს წარმოდეგენილი პროდუქტები კატეგორია:1991 წელს წარმოდეგენილი პროდუქტები კატეგორია:1992 წელს წარმოდეგენილი პროდუქტები
დუბკი (მრავალმნიშვნელოვანი)
დუბკი შეიძლება აღნიშნავდეს:
რუსეთი
დუბკი— სოფელი რუსეთში
სხლოვანის ეკლესია
სხლოვანის ეკლესია — არქიტექტურული ძეგლი თიანეთის მუნიციპალიტეტის სოფელ სხლოვანის სამხრეთით, 0,5 კილომეტრზე, ტყეში. განეკუთვნება გვიანდელ შუა საუკუნეებს. ეკლესია დარბაზულია (6,1x4,5 მეტრი), ნაგებია დიდი ზომის ნატეხი ქვით, გარეთა კუთხეები გათლილი შირიმის ქვისაა. ეკლესიის გადახურვა ჩამონგრეულია, დანგრეულია ჩრდილო კედელი. შემორჩენილია კონქისა და კამარის სამხრეთ გვერდის მცირე ნაწილი. არქიტრავიანი შესასვლელი სამხრეთ კედლის დასავლეთ ნაწილშია. ნახევარწრიული აფსიდის ღერძზე გაჭრილია თაღოვანი სარკმელი. მისგან სამხრეთით პატარა სწორკუთხა ნიშია. ეკლესიას სამხრეთიდან ეკვრის თანადროული აფსიდიანი მინაშენი (6,1x2,2 მეტრი). იგი აგებულია დიდი ზომის ნატეხი ქვით. მინაშენის გადახურვა ჩამონგრეულია, მთლიანადაა დანგრეული სამხრეთ კედელი. შემორჩენილია ნახევარწრიული აფსიდის შირიმის ქვით ნაგები ჩრდილოეთის მხარი და კამაროვანი გადახურვის მცირე ნაწილი. მინაშენს შესასვლელი სამხრეთიდან ჰქონია. აფსიდის ღერძზე სწორკუთხა სარკმელია გაჭრილი. ეკლესია მინაშენს უკავშირდებოდა სამხრეთ კედელში გაჭრილი კარით. ძეგლის აღმოსავლეთით, 40-50 მეტრის დაშორებით, სხვა ნაგებობათა ნაშთებიცაა.
ლიტერატურა
კატეგორია:თიანეთის მუნიციპალიტეტის ტაძრები
დახაბრახა
დახაბრახა (ДахаБраха) — ეთნო-ქაოსის ჟანრის უკრაინული ჯგუფი, რომელიც სხვადასხვა ეთნოსის ეთნიკურ მუსიკას ასრულებს. ჯგუფი არის სერგეი კურიოხინის სახელობის პრემიის მფლობელი (2009). დახაბრახას სამხატვრო ხელმძღვანელი და მისი საქმიანობის ორგანიზატორია ვლადისლავ ტროიცკი.
ისტორია
2006 წელს გამოვიდა ჯგუფის სადებიუტო ალბომი „На добраніч“, რომელშიც 18 სიმღერა შევიდა. ალბომისთვის ხმის ჩაწერაზე მუშაობდნენ ანატოლი სოროკა და ანდრეი მატვეიჩუკი. მათი შემდეგი ალბომები არის „Ягудки“ (2007) და „На межі“ (2009). 2010 წელს დახაბრახამ ჩაწერა სტუდიური ალბომი „Light“, რომლის მუსიკალური პროდიუსერი იყო იური ხუსტოჩკა. 2012 წელს გამოვიდა ალბომი „Khmeleva Project“, რომელიც ჩაწერილია ბელორუსულ ჯგუფ „Port Mone-სთან“ ერთად.
დისკოგრაფია
2006 :: На добраніч (უკრაინული)
2007 :: Ягудки (უკრაინული)
2009 :: На межі (უკრაინული)
2010 :: Light (უკრაინული)
2012 :: The Khmeleva project (Port Mone-ეთან ერთად)
სქოლიო
კატეგორია:უკრაინული ჯგუფები
მანანა თოდაძე
ბიოგრაფია
მანანა თოდაძე დაიბადა 1958 წლის 20 თებერვალს, ქ. თბილისში. 1973 წლიდან დაიწყო აქტიური მუსიკალური მოღვაწეობა. 1973-1977 წლებში მღეროდა სხვადასხვა ქართულ და აზერბაიჯანულ ანსაბლებში, რომელთაგან გამორჩეულია აზერბაიჯანის ანსამბლი „გაია“. 1977 წლიდან კი ის მღერის ლეგენდარულ ვოკალურ-ინსტრუმენტალურ ანსაბლ ვია „ივერიაში“.
მანანა თოდაძესათვის წლების განმავლობაში შექმნილა მრავალი ცნობილი საესტრადო, პოპ და ჯაზური სტილის სიმღერები. მანანა თოდაძეს ანსაბლ ივერიასთან ერთად მსოფლიო მასშტაბით ჩატარებული აქვს რეკორდული რაოდენობის შოუპროგრამები, კონცერტები, დადგმები და მიუზიკლები. თოდაძე 35 წლის მანძილზე თანამშრომლობდა ცნობილ კომპოზიტორ ალექსანდრე ბასილაიასთან, რომელიც სპეციალურად მისთვის წერდა შემდგომში ცნობილ ქართულ და არა მარტო ქართულ სიმღერებსა და არიებს.
მანანა თოდაძე წლების განმავლობაში ცხოვრობდა და მოღვაწეობდა რუსეთში. დღესდღეობით ის ცხოვრობს საქართველოში, მართავს სოლო-კონცერტებს და წერს ახალ სიმღერებს, ასევე ახალი ინტერპრეტაციით ასრულებს ძველ სიმღერებს.
2018 წლის 27 აპრილს ფილარმონიის დიდი საკონცერტო დარბაზის წინ გაიხსნა მანანა თოდაძის ვარსკვლავი, იქამდე კი თოდაძემ ფილარმონიაში გამართა სოლო-კონცერტი ანსაბლ „ივერიასთან“ ერთად.
სქოლიო
კატეგორია:დაბადებული 20 თებერვალი კატეგორია:დაბადებული 1958 კატეგორია:თბილისში დაბადებულები კატეგორია:ქართველი მუსიკოსები კატეგორია:ქართველი მსახიობები კატეგორია:საქართველოს სსრ-ის დამსახურებული არტისტები
ალ-ნასირი
სიცოცხლის უკანასკნელი სამი წელი ალ-ნასირი პარალიზებული და თითქმის ბრმა იყო, გარადცვალებამდე ოცი დღის განმავლობაში კი დიზენტერიით იტანჯებოდა.
სქოლიო
კატეგორია:აბასიანთა ხალიფები კატეგორია:დაბადებული 1158 კატეგორია:გარდაცვლილი 1225
ტიგრან სარქისიანი
ტიგრან სარქისიანი — სომხეთის პოლიტიკური მოღვაწე. სომხეთის ელჩი ამერიკის შეერთებულ შტატებში. 2014 წლის 3 აპრილამდე იყო სომხეთის პრემიერ-მინისტრი.
ცხოვრების ადრეული პერიოდი
ტიგრან სარქისიანი დაიბადა ვანაძორში, სომხეთის საბჭოთა სოციალურ რესპუბლიკაში.
1980-იდან, 1983 წლის ჩათვლით სწავლობდა ლენინგრადის სახელმწიფო უნივერსიტეტის ფინანსურ და ეკონომიკურ ფაკულტეტზე.
1998 წლის 3 მარტს დაიკავა სომხეთის ეროვნული ბანკის თავმჯდომარის თანამდებობა.
პოლიტიკა
2008 წლის 9 აპრილამდე იკავებდა ზემოთხსენებულ თანამდებობას. 9 აპრილიდან კი პრეზიდენტმა სერჟ სარქისიანმა ქვეყნის პრემიერ-მინისტრად დანიშნა.
მისი რეფორმებიდან აღსანიშნავია:
ელჩობა
25 ივნისს სომხეთის პრეზიდენტმა ტიგრან სარქისიანი აშშ-ში ელჩად დაინიშნა. 15 ივლისს ის ოფიციალურად შეუდგა სამუშაოს. ახალმა ელჩმა რწმუნებათა სიგელი გადასცა ბარაკ ობამას.
პირადი ცხოვრება
ტიგრან სარქისიანი დაქორწინებულია და სამი შვილი ჰყავს: ნარინი, აბგარი და მარკოსი.
სქოლიო
კატეგორია:დაბადებული 1960 კატეგორია:სომეხი პოლიტიკოსები
საიდუმლო მასალები (სეზონი 2)
სერიალის მეორე სეზონში მოქმედება მიმდინარეობს წინა სეზონის ფინალის („ერლენმეიერის კოლბა“) შემდეგ. გარდა დამატებული „კვირის მონსტრის“ ეპიზოდის (რომელიც ტრადიციად იქცა), რამდენიმე ეპიზოდში გაგრძელდა სერიალის მითოლოგიის ჩამოყალიბება. მეორე სეზონის ახალი პერსონაჟები არიან X (სტივენ უილიამსი, მალდერის ინფორმატორი; ალექს კრაიჩეკი (ნიკოლას ლი, მალდერის მტერი და ყოფილი პარტნიორი და მონადირე უცხოპლანეტელებზე (ბრაიან თომპსონი), მაქცია მკვლელი.
სერიალის სიუჟეტზე გავლენა იქონია მსახიობ ჯილიან ანდერსონის ფეხმძიმობამ. გადაწყდა, რომ სცენარში ცვლილებას შეიტანდნენ და მის პერსონაჟს გაიტაცებდნენ უცხოპლანეტელები. იგი კვლავ დაბრუნდა ორი კვირის შემდეგ, გადაღებული ისე, თითქოს კომაში იმყოფებოდა. ამ სეზონი ნომინირებული იყო ემმის შვიდ პრაიმტაიმ ჯილდოზე. საპრემიერო პირველი ეპიზოდის „პატარა მწვანე კაცუნები“ Nielsen-ზე რეიტინგმა შეადგინა 9.8 მილიონი მაყურებელელი. გარდა ამისა, სატელევიზიო კრიტიკოსებმა მეორე სეზონი ძირითადად დადებითად მიმოიხილეს.
ეპიზოდები
ეპიზოდები, აღნიშნული ორმაგი ჯვრით, წარმოადგენენ სერიალის მითოლოგიის ნაწილს.
რომის V ლეგიონი
რომის V ლეგიონი (ლათ: Legio V Alaudae) — რომის რესპუბლიკის, მოგვიანებით კი რომის იმპერიის სამხედრო ლეგიონი. დაარსდა ძვ. წ. 52 წელს, უცნობია თუ რამდენი ჯარისკაცი შედიოდა მის შემადგენლობაში, სავარაუდოდ 3 500 ჯარისკაცი. ლეგიონი აქტიური იყო ახ. წ. 86 წლამდე.
ტკოცის წმინდა გიორგის ეკლესია
ეკლესია დარბაზულია (9,8 X 7 მ) ეკლესია. თარიღდება გვიანდელი ფეოდალური ხანით. ნაგებია ქვის დიდი კვადრებით. შესასვლელი სამხრეთიდან და დასავლეთიდანაა. ნახევარწრიული აფსიდის თაღოვანი სარკმლის გვერდებზე ღრმა ნიშებია. მსგავსი სარკმლებია სამხრეთ და დასავლეთ კედლებში. ეკლესიის კონქში სამი სარეზონატორო ქვევრია ჩადგმული დარბაზი გადახურულია აგურის ცილინდრული კამარით, რომლის საბჯენი თაღი გრძივი კედლების პროფილირებულკაპიტელებიან პილასტრებს ეყრდნობა. აღმოსავლეთ ფასადზე, სარკმლის თავზე, ქვაში ამოკვეთილია რელიეფური ჯვარი. მის ზემოთ სამი წრეა. ეკლესიაზე დასავლეთიდან მიდგმულია მაღალი სამრეკლო.
ლიტერატურა
კატეგორია:ხაშურის მუნიციპალიტეტის ტაძრები
ღვთისმშობლის ხატის სწრაფშემსმენელის ტაძარი (ხოდინის ველი)
ღვთისმშობლის ხატის სწრაფშემსმენელის ტაძარი (Храм иконы Божией Матери «Отрада и утешение») — მართლმადიდებლური ტაძარი მოსკოვში. ტაძარი დაარსებულია XX საუკუნეში. მდებარეობს მოსკოვის ჩრდილო-დასავლეთის ადმინისტრაციული ოლქის შჩუკინოს რაიონში. ამჟამინდელი ტაძარი აგებულია 1901-1902 წლებში.
ტაძრის მთავარი საკურთხეველი ნაკურთხია ღვთისმშობლის ხატის „მსწრაფლშემსმენელის“ სახელზე, ხოლო ეგვტერი პანტელეიმონ მკურნალის სახელზე.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
ტაძარი ააგეს 1901-1902 წლებში წმინდა პანტელეიმონის სახელობის მცირე ხის ეკლესიის ადგილზე და აკურთხეს მსწრაფლშემსმენელი ღვთისმშობლის ხატის  სახელზე. ხოდინის ველზე განთავსებული იყო იუნკერების საზაფხულო ბანაკი და ჰოსპიტალი. ტაძრის თავდაპირველ სამწყსოს სწორედ იუნკერები და ოფიცრები შეადგენდნენ.
ტაძრის ნახაზები არ შემონახულა, უცნობია მისი არქიტექტორიც. ცნობილია, რომ ტაძრის მშენებლობას საფუძველი დეკანოზმა იოანე ორლოვმა ჩაუყარა 1901 წლის 8 ივნისს. 17 ივლისს სასულიერო კონსისტორიიდან მიიღეს ოდიკი, ხოლო 1902 წლის 1 აგვისტოს საზეიმოდ აკურთხეს ახალი საკურთხეველი.
1991 წელს ტაძარი დაუბრუნდა რუსეთის მართლმადიდებელ ეკლესიას. შენობა არ გარემონტებულია თითქმის საუკუნის განმავლობაში და იყო ცუდ მდგომარეობაში. დაიწყო აღდგენითი სამუშაოები, რომელიც მთელი 90-იანი წლები გაგრძელდა. 1992 წლის 22 ნოემბერს, ღვთისმშობლის მსწრაფლშემემენელი ხატის ხსენების დღეს შედგა პირველი ლოცვა. 1992 წელს ეკლესიაზე დააყენეს ხის, ხოლო 1994 წელს მეტალის ჯვარი. 2000-იან წლებში აღადგინეს ასევე პანტელეიმოის სახელობის ეგვტერი. 2001 წლის დიდ შაბათს აღდგომის წინა დღეს ტაძარს ესტუმა მოსკოვისა და სრულიად რუსეთის პატრიარქი ალექსი II.
რესურსები ინტერნეტში
კატეგორია:რუსეთის კულტურული მემკვიდრეობის ძეგლები მოსკოვში კატეგორია:მოსკოვის ტაძრები
ტონიე
ტონიე — ადრეული კორეის სახელმწიფო, რომელიც მდებარეობდა კორეის ნახევარკუნძულის ჩრდილო-აღმოსავლეთით. არსებობდა 150-დან 400 წლამდე. ჩრდილოეთით ესაზღვრებოდა კოგურიო და ოქჩო; სამხრეთით - ჩინჰანის კონფედერაცია, ხოლო დასავლეთით - ჩინეთის რაიონი ლოლანი.
რესურსები ინტერნეტში
კატეგორია:კორეის ისტორია
ფურტიო (მრავალმნიშვნელოვანი)
ფურტიო შეიძლება აღნიშნავდეს:
სონდის ეკლესიის კომპლექსი
სონდის ეკლესიის კომპლექსი — არქიტექტურული ძეგლი დუშეთის მუნიციპალიტეტის სოფელ სონდის სამხრეთით, მდინარე მთიულეთის არაგვის მარჯვენა ნაპირზე. სოფლების სონდისა და მენესოს გამყოფ ქედზე. თარიღდება გვიანდელი შუა საუკუნეებით. კომპლექსში შედის: ეკლესია, ზურგიანი კოშკი, საცხოვრებელი ნაგებობა და გალავანი. ყველა ნაგებობა ნაშენია ნატეხი ქვითა და დუღაბით. ნაგებობათაგან უადრესია ეკლესია: მომდევნო ხანებში მისთვის დასავლეთიდან მიუდგამთ ზურგიანი კოშკი ისე, რომ კოშკის სწორი კედლის ნაწილი ეკლესიის დასავლეთ კედლის სამხრეთ ნახევარზე დაშენებული. უფრო გვიან ეკლესიისათვის სამხრეთიდან ვიწრო სადგომი მიუშენებიათ, რომლის სამხრეთ კედელი კოშკის სამხრეთ კედლის ხაზზე მდებარეობს. ამავე ხანებშია აგებული გალავანი და საცხოვრებელი ნაგებობა.
ეკლესია დარბაზულია, დგას ეზოს ჩრდილოეთ ნაწილში. ძლიერ დაზიენბულია: ჩამოშლილია კამარა და კონქი, მონგრეულია აღმოსავლეთ და სამხრეთ კედლების ზედა ნაწილები, ინტერიერი 0.7 მეტრის სიმაღლეზე ნანგრევებითაა ამოვსებული, ვიწრო, ზემოტკენ შევიწროებული და ორივემხრიდან ბრტყლად გადახურული შესასვლელი ეკლესიის სამხრეთ კედლის დასავლეთ ნაწილშია გაჭრილი. აღმოსავლეთით, გეგმით კოლოფა თაღის ფორმის აფსიდის ღერძზე, სწორკუთხა სარკმელია, რომელსაც საფეხუროვანი რაფა აქვს. აფსიდის გვერდებში თითო პატარა ზომის სწორკუთხა ნიშია. ერთი სწორკუთხა სარკმელი დასავლეთ კედლის ღეძზეა, რომლის გარეთა ღიობის სამხრეთის ნახევარი ეკლესიაზე მოგვიანებით მიშენებული ზურგიანი კოშკის სწორი კედლითაა დაფარული. შიგნით ეკლესია ცილინდრული კამარიით იყო გადახურული, რომლის სამხრეთის გვერდის წყობის ნაწილი დასავლეთ კედელს შემორჩა.
გალავანი წრიული ფორმისაა, შემორჩენილია მთელ პერიმეტრზე. შესასვლელი დასავლეთ სწორკუთხა ნიშია. გალავნის სამხრეთ ნაწილში, ეკლესიიდან ხუთიოდე მეტრზე, ჩართულია მოზრდილი ოთკუთხა საცხოვრებელი ნაგებობა, რომლის სამხრეთ და დასავლეთ კედლები გალავნის ნაწილს წარმოადგენს. შესასვლელი შენობას ჩრდილოეთ კედლის აღმოსავლეთ კიდესთან აქვს. აღმოსავლეთ და დასავლეთ კედლებში თითო პატარა ზომის სწორკუთხა ნიშია. სამხრეთ კედელში - ხუთი სხვადსხვა ზომის სწორკუთხა ნიში.
ლიტერატურა
კატეგორია:დუშეთის მუნიციპალიტეტის ტაძრები
ოქჩო
მინი|კორეა ახ.წ.-ის დასაწყისში ოქჩო (옥저) — პატარა ტომთა კავშირი კორეის ნახევარკუნძულის ჩრდილოეთით, რომელიც არსებობდა ძვ.წ II-დან ახ.წ. V საუკუნემდე.
კულტურა
ოქჩოს კულტურაზე ბევრი არაფერია ცნობილი, ისევე როგორც ტონიეზე. კულტურა, ენა, არქიტექტურა, ტანსაცმელი და წეს-ჩვეულებები დიდად არ განსხვავდება კოგურიოსგან.
რესურსები ინტერნეტში
კატეგორია:კორეის ისტორია
ანდრეი ვორონიხინი
ანდრეი ვორონიხინი (Андрей Воронихин; დ. 28  ოქტომბერი [ძვ. სტ. 17 ოქტომბერი], 1759, უსოლიე — გ. 5 მარტი, [ძვ. სტ. 21 თებერვალი] , 1814, სანქტ-პეტერბურგი) — რუსი არქიტექტორი და ფერმწერი, კლასიციზმის წარმომადგენელი, რუსული ამპირის ერთ-ერთი დამაარსებელი. დაიბადა გრაფ ალექსანდრ სტროგანოვის ოჯახში. ფერწერას სწავლობდა ურალელ ხატმწერ გავრილა იუშკოვის სახელოსნოში. 1777 წელს გრაფმა სასწავლად გააგზავნა მოსკოვში. 1786—1790 წლებში საფრანგეთსა და შვეიცარიაში სწავლობდა არქიტექტურას, მექანიკასა და მათემატიკას. გარდაიცვალა 1814 წლის 21 თებერვალს (5 მარტი) სანქტ-პეტერბურგში, დაკრძალულია ლაზარევის სასაფლაოზე.
სქოლიო
კატეგორია:რუსი არქიტექტორები კატეგორია:რუსი ფერმწერები კატეგორია:დაბადებული 1759 კატეგორია:გარდაცვლილი 1814
სნოუი უაიტი
მინი|სნოუი უაიტი, [[როჯერ უოტერსის ტურნე, 6 ივნისი 2007, ოტავა]]
ტერენ ჩარლზ „სნოუი“ უაიტი (Snowy White, დ. 3 მარტი, 1948, ბარნსტეპლი, დევონი) — ინგლისელი გიტარისტი. ყველაზე მეტად ცნობილია, როგორც Thin Lizzy-ს წევრი 1980–1982 წლებში. 1977–1980 წლებში პინკ ფლოიდის ტურნეებში მონაწილეობდა და ჩაწერა ხანგრძლივი სოლო სიმღერის „Pigs on the Wing“ ორივე ნაწილის გასაერთიანებლად. 1999 წლიდან იყო როჯერ უოტერსის საკონცერტო ბენდის მონაწილე. მისი სოლო-ნამუშევრებიდან ყველაზე მეტად ცნობილია ბრიტანეთის ჩარტში მოხვედრილი სინგლი „Bird of Paradise“.
სქოლიო
კატეგორია:დაბადებული 1948 კატეგორია:დაბადებული 3 მარტი კატეგორია:ინგლისელი გიტარისტები
სონჩოს კვირიკეს ეკლესია
სონჩოს კვირიკეს ეკლესია — არქიტექტურული ძეგლი დუშეთის მუნიციპალიტეტის სოფელ სონჩოს აღმოსავლეთით, ფერდობზე. განეკუთვნება გვიანდელ შუა საუკუნეებს. ეკლესია დარბაზულია, ნაგებია ნატეხი ქვითა და ფიქლით. შესასვლელი სამხრეთ კედლის დასავლეთ კიდეშია. საკურთხეველი სწორკუთხაა, მის აღმოსავლეთ კედელში ერთადერთი სწორკუთხა სარკმელია, რომელიც შიგნითკენ ფართოვდება და საფეხურებად დამუშავებული რაფა აქვს. სარკმლის ქვეშ დგას ქვის ტრაპეზი. მის ორივე მხარეს, კედლის მთელ სიგრძეზე, წყობიდან შვერილი ქვების თაროა, სამხრეთ კედლის აღმოსავლეთ კიდეში ღრმა სწორკუთხა ნიშია. შიგნით ეკლესიას ჩრდილო-დასავლეთ კუთხე მომრგვალებული აქვს. ორფერდა სახურავის სამხრეთის კალთა ჩაქცეულია. ქვის ჯვარი, რომელიც ადრე სახურავის კეხზე იდგა, ახლა ინტერიერში დასავლეთ კედელთან დევს.
ლიტერატურა
კატეგორია:დუშეთის მუნიციპალიტეტის ტაძრები
ხებეროსის რაიონი
ხებეროსის რაიონი (Distrito de Jeberos) — რაიონი პერუში, ლორეტოს რეგიონის ალტო-ამასონასის პროვინციაში. მდებარეობს ზღვის დონიდან 165 მეტრზე. 2007 წლის მონაცემებით, მოსახლეობა 3 855 ადამიანს შეადგენდა, სიმჭიდროვე 0.84 ადამიანი კმ²-ზე. ფართობი 4 574 კმ²-ია.
რესურსები ინტერნეტში
კატეგორია:ლორეტოს რეგიონის რაიონები კატეგორია:ალტო-ამასონასის პროვინციის რაიონები
ასკილაურის მეხუთე ეკლესია
ასკილაურის მეხუთე ეკლესია — არქიტექტურული ძეგლი საგარეჯოს მუნიციპალიტეტის სოფელ ასკილაურის ჩრდილო-აღმოსავლეთით, დაახლოებით 0,7 კილომეტრზე, ტყეში. სავარაუდოდ განეკუთვნება გვიანდელ შუა საუკუნეებს
ძლიერ დაზიანებულია: შემორჩენილია საკურთხევლის ნაწილი და დასავლეთ კედელი, გრძივი კედლები კი - დაახლოებით 1 მეტრ სიმაღლეზე. აღმოსავლეთ კედელს ჩრდილოეთ კიდე და სააფსიდე წყობის დიდი ნაწილი ჩამოშლილი აქვს, ინტერიერი ამოვსებულია ქვებითა და მიწით. მიწითა და ნანგრევებითაა დაფარული გარეთა კედლების მნიშვნელოვანი ნაწილიც.
ეკლესია დარბაზულია (5,8×3,75 მეტრზე), ნაგებია სხვადასხვა ზომის ქვიშაქვის ნატეხი ქვითა და კირის დუღაბით. გარეთა კედლები გამოყვანილია მოზრდილი, შემთხვევით ფორმის, თხელი ქვებით, რომლებიც ბრტყელი პირით ფასადის მხარეს არის მიქცეული. წყობა ძირითადად  ქაოსურია, ტლანქი. შიგნით კედლების წყობაში, გაცილებით მცირე ზომის ქვებია გამოყენებული. ჩრდილოეთ კედლის საპირე წყობაში ქვები თავისებურად არის განლაგებული - თხელი, მოგრძო, ნატეხი ქვები თევზიფხურადაა დაწყობილი. მსგავსი წყობით გამოყვანილი ერთი ზოლი დასავლეთ კედლის ქვედა ნახევარშიცაა. ინტერიერი შელესილი ყოფილა. ნალესობის ფრაგმენტები ძირითადად საკურთხველშია შემორჩენილი.
ერთადერთი შესასვლელი (შემორჩენილია წირთხლების ნაშთი) ეკლესიას სამხრეთიდან აქვს. აფსიდი ნახევარწრილი ფორმისაა. იგი იმდენად ღრმაა, რომ მისი სიღრმე დარბაზის სიგრძის ტოლია. აფსიდის შუა ნაწილი, სარკმლის ადგილზე, განგრეულია, ბოლოებთან კი, თითო ოთხკუთხა ნიშაა (სამხრეთით მდებარეს უკანა მხარე განგრეული აქვს). აფსიდი გადახურულია ტლანქად ნაგები კონქით. კონქის თაღი ნახევარწრიულია. მსგავსი ფორმა ჰქონდა კამარასაც, რომლის კვალი დასავლეთ კედელზეა შემორჩენილი. ამავე კედლის ფრონტონის მცირე ნაწილიც შემორჩა.
ეკლესია გადახურული იყო დამუშავებული, ქვიშაქვის თხელი ფილებით (ნაშთები შემორჩენილია აღმოსავლეთ ნაწილის სახურავზე), რომლებიც დაწყობილი იყო დუღაბის სქელ ფენაზე.
ლიტერატურა
კატეგორია:საგარეჯოს მუნიციპალიტეტის ტაძრები
Р́
Р́, р́ — კირილური დამწერლობის ასო „Р“ დიაკრიტიკული ნიშანი — აკუტით. გამოიყენება კირილური დამწერლობის ზოგიერთ ენაში.
კოდების ცხრილი
აღნიშნული გრაფემა წარმოადგენს, ორი გრაფემის, „Р“-სა და „აკუტი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
კატეგორია:კირილური ასოები
რომის VI ლეგიონი
რომის VI ლეგიონი (ლათ: Legio VI Ferrata) — რომის რესპუბლიკის, მოგვიანებით კი რომის იმპერიის სამხედრო ლეგიონი. დაარსდა ძვ. წ. 65 წელს, უცნობია თუ რამდენი ჯარისკაცი შედიოდა მის შემადგენლობაში, სავარაუდოდ ლეგიონში 3 500 ჯარისკაცი იყო. ლეგიონი აქტიური იყო ახ. წ. 215 წლამდე.
რესურსები ინტერნეტში
კატეგორია:რომაული ლეგიონები
გაიოტი
მინი|ბეარის გაიოტი 3-D გამოსახულებაში გაიოტი, გაიოტები (წარმოითქმის ) — იზოლირებული, ბრტყელთხემიანი ვულკანური წყალქვეშა მთები, რომელთა თხემების მოსწორებას წარსულის აბრაზიას ან სუბაერულ დენუდაციას მიაწერენ. გაიოტები ძირითადად წყნარ ოკეანეში გვხვდება 200-დან 2000-მ სიღრმემდე. სახელწოდება „გაიოტი“ მომდინარეობს შვეიცარიელ-ამერიკელი გეოგრაფისა და გეოლოგის არნოლდ ჰენრი გაიოტის სახელიდან.
ზოგადი ცნობები
გაიოტის წვერები, როგორც ფიქრობენ, ზღვიური აბრაზიით არის გადარეცხილი. ზოგიერთი გაიოტის სიგანე 65 კმ-მდეა, სიგრძე 280 კმ-მდე. გაიოტები მნიშვნელოვან ცნობებს გვაწვდის დედამიწის ქერქის მოძრაობის შესახებ — დღეს მათი თხემები 1000 მ-იდან 2000 მ-მდე სიღრმეებზე მდებარეობს. ზოგიერთი მათგანის ზედაპირზე ნაპოვნია ტალღებით დამუშავებული რიყნარი და, რაც უფრო საყურადღებოა, თხელი (მარჩხი) ზღვის მოყვარული მარჯნებისა და მოლუსკების ნამარხი წარმომადგენლები. ეს კი იმაზე მიუთითებს, რომ გაიოტების წარმოშობის შემდეგ ოკეანის ფსკერი მნიშვნელოვნად დაძირულა. უფრო მეტიც, მოპოვებული ნამარხი ორგანიზმების დიდი ნაწილი მიანიშნებს იმაზე, რომ ეს ორგანიზმები ცხოვრობდნენ ეკვატორთან ახლო მდებარე ზღვებში. დღეს კი გაიოტები ამ ზონიდან საკმაოდ მოშორებითაა. აქ უკვე თითქოს აშკარაა ოკეანის ფსკერის ჰორიზონტული გადაადგილებაც, რაც ძალიან კარგად აიხსნება ლითოსფერული ფილების ტექტონიკური მოძრაობით. ოკეანის ფსკერის დაძირვის (ვერტიკალური გადაადგილების) კარგი მაჩვენებელია აგრეთვე ატოლების არსებობაც.
ამერიკელი გეოლოგი ჰენრი უილიამ მენარდი მიუთითებდა, რომ გაიოტების რელიეფის ყველაზე დამახასიათებელი თვისებაა მათი ზედაპირის დახრილობის მკვეთრი ცვლილება, რომელიც შეინიშნება თითქმის ბრტყელი მწვერვალის ციცაბო (15-40°) კალთებში გადასვლისას. კიდევ უფრო ციცაბო კალთები შეინიშნება მარჯნის ატოლებთან, ამასთან, მარჯნული ფარისგან განთავისუფლებულები ისინი ტოპოგრაფიის თვალსაზრისით არ განსხვავდებიან გაიოტებისაგან. გაიოტებს ტოპოგრაფიულად ჰგვანან წყალქვეშა ფარისებრი ბაზალტური ვულკანები, განსაკუთრებით თუკი ამ წყალქვეშა წარმონაქმნებს განვიხილავთ არა ექოგრამებზე, არამედ სიღრმეების გრაფიკებზე, რომლებიც აგებულია ერთიან ჰორიზონტულ და ვერტიკალურ მასშტაბებზე.
გაიოტების დიდი ნაწილის დახრილობის გრადიენტი დაახლოებით 20 გრადუსს შეადგენს. ტექნიკური თვალსაზრისით, გაიოტად ითვლება ისეთი წარმონაქმნი, რომელიც არა ნაკლებ 900 მ-ს აღწევს სიმაღლეში. მაგ., ისეთი გაიოტი როგორიცაა გრეიტ-მეტეორის წყალქვეშა მთა, რომელიც ატლანტის ოკეანის ჩრდილო-აღმოსავლეთ ნაწილშია წარმოდგენილი 4000 მ სიმაღლის და 110 კმ დიამეტრისაა. თუმცა არსებობს ბევრი წყლქვეშა მთა, რომელთა სიმაღლე იცვლება დაახლოებით 90 მ-იდან 900 მ-მდე. ათასობით კმ-ზე გადაჭიმულ ძალიან დიდ ოკეანურ ვულკანურ ნაგებობებს ოკეანურ პლატოს უწოდებენ. ფართობით გაიოტები (საშუალოდ 3313 კმ²) ბევრად ჭარბობენ ტიპურ წყალქვეშა მთებს (790 კმ²). მსოფლიო ოკეანეში ცნობილია 283 გაიოტი, რომელთაგან წყნარი ოკეანის ჩრდილო ნაწილშია 119, ხოლო სამხრეთ ნაწილში 77 გაიოტი, ატლანტის ოკეანის სამხრეთ ნაწილშია 43 გაიოტი, მის ჩრდილო ნაწილში 8, ინდოეთის ოკეანეში სულ 28 გაიოტია, სამხრეთის ოკეანეში 6, ხოლო ხმელთაშუა ზღვაში 2. ჩრდილოეთის ყინულოვან ოკეანეში გაიოტების შესახებ ჯერჯერობით არაფერია ცნობილი, თუმცა მისი ხილვა შესაძლებელია ფრამის სრუტის გაყოლებაზე გრენლანდიის ჩრდილო-აღმოსავლეთ სანაპიროსთან. გაიოტები აგრეთვე დაკავშირებულია სპეციფიკურ სასიცოცხლო ფორმებთან და ორგანული ნივთიერების ცვლად ოდენობასთან. ქლოროფილ a-ის ლოკალური ზრდა და ფიტოპლანქტონის სახეობრივი შედგენილობის ცვლილება სწორედ გიაოტებთან და სხვა წყალქვეშა მთებთანაა დაკავშირებული.
ცნობილია, რომ გაიოტები გავრცელებულია წყნარ ოეკანეში არათანაბრად და არა საყოველთაოდ. გაიოტების განაწილებაში შეინიშნება განსაზღვრული კანონზომიერებანი, რომლებიც უკავშირდება წყნარი ოკეანის ფსკერის განვითარებას. გაიოტი საინტერესო ობიექტია არა მხოლოდ როგორც ოკეანის ფსკერის რელიეფის თავისებური ფორმა, არამედ როგორც ოკეანის ქერქის ევოლუციის შედეგად წარმოქმნილი სტრუქტურაც. გაიოტები ყურადღებას იპყრობენ მათზე სასარგებლო წიაღისეულების მოპოვებითაც.
დღეს მიიჩნევა, რომ გაიოტები წყალქვეშა ვულკანებია ანუ წყალქვეშა კუნძულები, რომლებმაც ტალღური აბრაზია განიცადეს და შემდეგ დაიწიეს თავიანთ თანადროულ სიღრმეზე. ტერმინი „გაიოტი“ შემოგვთავაზა ჰარი ჰამონდ ჰესმა ბრტყელთხემიანი წყალქვეშა მთების აღსანიშნავად, რომლებიც მან აღმოაჩინა მრავალრიცხოვანი ექოლოტური გაზომვებისას წყნარ ოკეანეში. ჰესის მიხედვით, ისინი ოდესღაც ვულკანურ კუნძულებს წარმოადგენდნენ, რომლებმაც ტალღური მოქმედება განიცადეს და ამჟამად ზღვის ზედაპირიდან დაბლა მდებარეობენ. ამ იდეამ ფილების ტექტონიკის თეორიას შეუწყო ხელი.
სქოლიო
კატეგორია:გაიოტები კატეგორია:ზღვის ფიზიკა კატეგორია:ფილების ტექტონიკა კატეგორია:წყალქვეშა მთები
პროდიუსერი
პროდიუსერი (producer — „მწარმოებელი“) — სპეციალისტი, რომელიც უშუალო მონაწილეობას იღებს პროექტის წარმოებაში, არეგულირებს (ან ეხმარება რეგულირებაში) ადმინისტრაციული, ტექნოლოგიური, შემოქმედებითი ან იურიდიული მოღვაწეობის ასპექტებს, არეგულირებს პოლიტიკას რაიმე პროექტის შესრულებისას.
სახეობები და თავისებურებები
მოღვაწეობის სფეროს მიხედვით ისინი იყოფიან:
ყველაზე უფრო ახლოს წარმოების არსთან და საუნდ-პროდიუსერის (ხმის რეჟისორი) დარგთან დგას პირი, რომელიც ახორციელებს ჩაწერის პროცესის ხელმძღვანელობას და აუდიოპროდუქტის შემდგომ დამუშავებას; მისი ფუნქცია არ ითვალისწინებს ფინანსურ და საერთო საორგანიზაციო საკითხებში ჩარევას.
პროდუსერები ტელევიზიაში და კინოში
ცნება „ტელეპროდუსერი “ / „კინოპროდუსერი“ იყოფა რამდენიმე კატეგორიად, რომლებიც მოიცავენ შემდეგ მოვალეობებს:
პროდუსერებად შეიძლება მოგვევლინონ კერძო კაპიტალზე დაფუძნებული მსხვილი სტუდიების წარმომადგენლები.